Tegelikult pole selles indeksis "kranaadilikku" suurt midagi. Pindi Kinnisvara tegi vabatahtlikult ära suure töö, mida Maa-amet hakkas tegema alles kuu tagasi. Me võtsime ametliku erinevate piirkondade turustatistika ja indekseerisime igakuiselt 17 suurema Eesti linna (maakonnakeskused ning Kohtla-Järve ja Narva)  korteriomanditehingud, arvutades nende tehingute kaalutud keskmise. Linnade kogum on vajalik selleks, et üksikute linnade järsud, tihti tehingute struktuurist tingitud muutused, saaksid pehmendatud. Kuna viimasel ajal hakkasid ka teised kinnisvarabürood oma indekseid meie eeskujul arendama, võttis Maa-amet ohjad enda kätte ja hakkas tervet statistikapaketti ise paremini töötlema. Ja õigesti teevad, sest Maa-amet oma iseloomult on infotarbija jaoks usaldusväärsem allikas, kui eraõiguslikud kinnisvarabürood,  eriti, kui kõik indekseerivad turgu veidi erinevalt.